**Tanakajd Község Önkormányzata Képviselő-testületének 7/2019. (XII.18.) önkormányzati rendelete  
a képviselők tiszteletdíjáról**

Tanakajd Község Önkormányzatának Képviselőtestülete (továbbiakban: képviselőtestület) a Magyarország helyi önkormányzatairól szóló 2011. évi CLXXXIX. törvény 35. § (1) bekezdésében, valamint 143. § (4) bekezdésének f) pontjában kapott felhatalmazás alapján, az Alaptörvény 32. cikk (1) bekezdésének a) pontjában meghatározott feladatkörében eljárva a következőket rendeli el:

**1. §** (1) A képviselőtestület az önkormányzati képviselő részére tiszteletdíjat állapít meg.

(2) Nem terjed ki a rendelet hatálya a polgármesterre és az alpolgármesterre, akiknek díjazásáról a képviselőtestület külön határoz.

**2. §** (1) A tiszteletdíj havi összege bruttó 20.000.- Ft.

(2) A képviselőtestület a bizottsági tagságért külön tiszteletdíjat nem állapít meg.

(3) A tiszteletdíj mértékét a képviselőtestület évente a költségvetési rendelet megalkotásakor felülvizsgálhatja.

**3. §** (1) Ez a rendelet a kihirdetését követő napon lép hatályba, de rendelkezéseit a 2020. évi költségvetés végrehajtása során kell alkalmazni.

(2) A rendelet hatályba lépésével egyidejűleg hatályát veszti Tanakajd Község Önkormányzata Képviselő-testületének a képviselők tiszteletdíjáról szóló 2/1995. (II.23.) önkormányzati rendelete.